Jytte Hilden

Jytte Hilden (født Jytte Jensen 12. september 1942 i København) er en dansk sivilingeniør, tidligere rektor og socialdemokratisk politiker. Hun var medlem av Folketinget 1979 til 1998 og var kultur- og senere forskningsminister i Poul Nyrup Rasmussens første regjering.


== Utdannelse og yrkeskarriere ==
Hilden ble uteksaminert fra Rungsted Statsskole i 1960 og avsluttet i 1966 sin utdannelse som sivilingeniør ved Danmarks Tekniske Højskole. Hun ble da forsker ved Organisk Kemiske Laboratorium. I 1968 blev Hilden ansatt som gymnaslærer ved Roskilde Katedralskole som hun senere ble rektor for.


== Privatliv ==
Hilden vokste opp i København som datter av underdirektør Jørgen Andreas Jensen (1915-70) og høyskolelærer Gudrun Schmeltzer Andersen (1916-82).
Hun var gift med redaksjonssjef Hans Peter Hilden 1964-68, og sammen fikk de døtrene Ida (1964) og Ulla (1966). Året etter innledet hun et forhold til universitetslektor i historie Johny Leisner, som hun fik barna Jacob (1970) og Eva (1971) med, de var gift fra 1977-1983. Hun var gift med Mogens Lykketoft 1987-2004.


== Politisk karriere ==
Jytte Hilden meldte sig inn i Socialdemokratiet i 1974 og ble byrådsmedlem i Karlebo i 1978. Hun var folketingsmedlem for Frederiksborg Amtskreds 23. oktober 1979 til 7. desember 1981 og for Vestsjællands Amtskreds 10. januar 1984 til 10. mars 1998. Hun var ordfører for områderne miljø, energi, sikkerhetspolitikk og sosialpolitikk.
Hun var kulturminister fra 25. januar 1993 til 30. desember 1996 i Poul Nyrup Rasmussens første regjering og forskningsminister i Poul Nyrup Rasmussens tredje regjering fra 30. desember 1996 til 23. mars 1998. Som kulturminister besluttet hun bl.a. Den Sorte Diamant.
Hun støttet ikke-konvensjonelle prosjekter og sammensatte styrer og utvalg med folk som ikke kom fra de sedvanlige samfunnslag. Hun utpekte i 1995 Christian Eugen-Olsen som formann for Statens Kunstfonds tonekunstutvalg. Det skjedde under overskriften "Nye boller på suppen i Statens Kunstfond". Det vakte debatt ettersom denne posten normalt besettes av en profesjonell musiker. Han trakk seg deretter fra stillingen, bl.a. fordi han ikke kunne lese noter som loven krever for to av de tre medlemmers vedkommende. Som følge av dette ble tonekunstutvalget senere oppdelt i to, for klassisk og for rytmisk musikk.
Ved folketingsvalget i 1998 ble hun ikke gjenvalgt og tok siden ikke ny nominasjon.
Hun arbeidet deretter i Erhvervsfremmestyrelsen, Danmarks Radio og fra 1999 som kultursjef ved Det Kingelige Bibliotek. I september 2008 blev hun styreformann i den nystartede centrum-venstreorienterte tenketanken CEVEA.
Hilden deltok i den sosialdemokratiske tenketanken Hilden and the Hackerssom utarbeidet debattopplegg om bl.a. privatisering.


== Bibliografi ==
Du spiller en rolle – også en kønsrolle, 1975
Du skal selv bestemme, 1978
Tøser og tarzaner, 1980
Samba-socialismen, 1987.
"Hilden and the Hackers" eller Velfærdssamfundets anden etape, 1996
Slotsholmen, magtens ø (sammen med Claus Olsen), 2006
Kvinder i statsråd kvinder på tinge, 2011
99 lyserøde elefanter, 2014
På sporet af 1946 (sammen med Inge Dalsgaard), 2016
Takt og Tone til Tiden (sammen med Pia Fris Laneth), 2018


== Referanser ==


== Eksterne lenker ==
Kvindebiografisk leksikon
Biografi hos Folketinget.dk Wikiquote: Jytte Hilden – sitater